Diari Oficial de la Generalitat Valenciana


Sumari del DOGV 4266, del 07-06-2002 (2002/6126)

DECRET 96/2002, de 4 de juny, del Govern Valencià, pel qual se cedix a la Universitat Miguel Hernández d'Elx l'immoble de 41.820,05 metres quadrats situat en l'avinguda del Ferrocarril i l'edifici que hi ha construït, denominat La Galia, amb la finalitat de ser destinat al compliment de les competències pròpies de la universitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4266

Data del DOGV
:   07-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6126


Data del document
:   04-06-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Universitat Miguel Hernández
    * Elx
    * universitat
    * propietat immobiliària

DECRET 96/2002, de 4 de juny, del Govern Valencià, pel qual se cedix a la Universitat Miguel Hernández d'Elx l'immoble de 41.820,05 metres quadrats situat en l'avinguda del Ferrocarril i l'edifici que hi ha construït, denominat La Galia, amb la finalitat de ser destinat al compliment de les competències pròpies de la universitat. [2002/F6126]
  
Per mitjà d'escriptura pública atorgada pel notari de València Eduardo Lluna Aparici, el dia 26 de setembre de 2001, l'Ajuntament d'Elx va cedir a la Generalitat Valenciana el solar de 41.820,05 metres quadrats de superfície situat a l'avinguda del Ferrocarril de la dita població, que confronta: nord, Universitat Miguel Hernández; sud, avinguda de la Llibertat; est, parcel·la F3; i oest, equipament local, amb la finalitat de destinar el solar a la construcció de la Universitat Miguel Hernández.
  
La Conselleria de Cultura i Educació ha construït sobre el solar mencionat un edifici destinat a aulari, La Galia, de la Universitat Miguel Hernández, executat sobre el projecte redactat per l'arquitecte Luis Nogueira de la Luna.
  
Consta en l'Inventari General de Béns i Drets de la Generalitat Valenciana amb el codi A02/03/065/0055, com a bé de domini públic de la Generalitat Valenciana, i correspon a la Conselleria de Cultura i Educació l'exercici de les competències demanials sobre este.
  
El rector de la Universitat Miguel Hernández d'Elx ha sol·licitat que li siga transmesa a la universitat esmentada la titularitat del sòl i de l'edificació, i la Conselleria de Cultura i Educació ha informat favorablement sobre esta sol·licitud i ha proposat la cessió corresponent.
  
En aplicació del que disposa l'article 80 de la Llei Orgànica 6/2001, de 21 de desembre, d'Universitats, i la Llei 2/1996, de 27 de desembre, de la Generalitat Valenciana, per la qual es va crear la Universitat Miguel Hernández d'Elx, i vists els informes que hi a l'expedient, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 4 de juny de 2002,
  
DECRETE
  
Article 1
  
Afectar al compliment de les funcions de la Universitat Miguel Hernández de Elx, l'immoble propietat de la Generalitat Valenciana inventariat amb el codi A02/03/065/0055, en concepte de bé de domini públic, que respon a la descripció següent: solar de 41.820,05 metres quadrats de superfície situat en l'avinguda del Ferrocarril de la dita població que confronta: nord, Universitat Miguel Hernández; sud, avinguda de la Llibertat; est, parcel·la F3; i oest, equipament local. Actualment confronta: nord i est, amb terrenys destinats a la Universitat Miguel Hernández; sud amb l'avinguda del Ferrocarril, i oest, amb l'Hort de la Torre, de propietat municipal.
  
Sobre el dit solar hi ha un edifici amb dos eixos de simetria, amb accessos principals al sud i al nord de l'edificació i secundaris i de servicis a est i oest. Té l'accés principal des de l'avinguda del Ferrocarril a través dels aparcaments disposats per a 330 places sobre plaça pavimentada. Al nord de la parcel·la es disposen també places d'aparcament sobre paviment, sense cobrir, per a un total de 41 places. Disposa d'una escala central, dues escales protegides també que donen al vestíbul principal, dues escales en els accessos laterals i dos nuclis d'ascensors amb un total de quatre ascensors, en els laterals del vestíbul principal.
  
L'edifici està format per les plantes i els usos següents:
  
- Planta baixa: vestíbul d'accés, distribuïdor d'accés a aules i cafeteria, cuina, lavabos per a homes, dones i personal, cambres d'instal·lacions, consergeria, quatre aules, sala d'estudis i cinc escales, amb un total de 2.213,943 metres quadrats de superfície útil i 2.372,727 metres quadrats de superfície construïda.
  
- Planta primera: amb sis aules, 16 despatxos, magatzem, lavabos per a homes i lavabos per a dones i lavabos per a docents, quatre locals de manteniment, espais generals de circulació i escales, amb una superfície útil total de 2.007,842 metres quadrats i 2.190,466 metres quadrats de superfície construïda.
  
- Planta segona: amb sis aules, 16 despatxos, magatzem, lavabos per a homes i lavabos per a dones i lavabos per a docents, quatre locals de manteniment, espais generals de circulació i escales, amb una superfície útil total de 1.007,842 metres quadrats i 2.190,466 metres quadrats de superfície construïda.
  
Figura inscrit en el Registre de la Propietat número 2 d'Elx, al tom 1.597, llibre 1.053, foli 76, finca 64.576, inscripció 2a.
  
Referència cadastral: no té assignada referència cadastral.
  
Article 2
  
Transmetre la titularitat de l'immoble descrit en l'article anterior a la Universitat Miguel Hernández d'Elx, amb la finalitat, única i exclusiva, que siga destinat al compliment de les funcions pròpies de la universitat mencionada.
  
Article 3
  
La transmissió de titularitat queda subjecta a la condició resolutòria que la universitat cessionària destine únicament i exclusivament l'immoble al compliment de les competències pròpies d'ella. L'immoble revertirà automàticament amb totes les seues pertinences i accessions a la Generalitat Valenciana en el cas que deixe de ser necessari per a la prestació del servici universitari o s'use en funcions distintes de les pròpies de la universitat.
  
En tot cas, la reversió de l'immoble no atorgarà cap dret a indemnització per a la universitat cessionària.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa el present decret, i procedirà a la formalització de la cessió i declaració d'obra nova. Totes les despeses que se'n deriven seran assumides per la Universitat Miguel Hernández d'Elx.
  
València, 4 de juny de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,